Новыя працоўныя рубяжы з поспехам узяў летась працоўны калектыў КСВК “Калгас “Радзіма”. Ён лідыруе па надоях малака ад фуражнай каровы, трэцяе месца займае па вытворчасці мяса і стаў пераможцам у спаборніцтве на лепшую пастаноўку работы па ўзнаўленні статка і племянной рабоце. Калектыву гэтага сельгаскааператыву ўручаецца Ганаровы пераходны сцяг райвыканкама, ён заносіцца на раённую Дошку гонару, узнагароджаны Ганаровай граматай райвыканкама і грашовымі прэміямі за кожную намінацыю.